**Ministru kabineta noteikumu projekta "Latvijas Antidopinga biroja nolikums" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neattiecas uz šo noteikumu projektu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Valsts pārvaldes iekārtas likuma 16.panta pirmā daļa.
2. Ministru kabineta 2017.gada 26.septembra rīkojuma Nr.539 (protokols Nr.48 40.§) 3.punktā dotais uzdevums, kas paredz Veselības ministrijai sadarbībā ar Izglītības un zinātnes ministriju izstrādāt un veselības ministram līdz 2018.gada 1.jūlijam iesniegt noteiktā kārtībā Ministru kabinetā konceptuālajā ziņojumā "Par situāciju antidopinga jomā Latvijā un nepieciešamajām izmaiņām" ietvertā risinājuma īstenošanai nepieciešamos normatīvo aktu projektus (tostarp arī Latvijas Antidopinga biroja nolikumu).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 26.septembrī Ministru kabinetā tika izskatīts Veselības ministrijas sagatavotais konceptuālais ziņojums "Par situāciju antidopinga jomā Latvijā un nepieciešamajām izmaiņām", kurā norādīts, ka saskaņā ar Pasaules Antidopinga aģentūras veikto aptauju par Pasaules Antidopinga kodeksa atbilstību dalībvalstīs Latvijas antidopinga sistēmā ir konstatētas vairākas neatbilstības, tai skaitā, ir nepietiekama valsts antidopinga organizācijas autonomija - Latvijā nacionālā antidopinga organizācija šobrīd ir Valsts sporta medicīnas centra Antidopinga nodaļa. Kā risinājums konceptuālajā ziņojumā tika piedāvāts izveidot Biroju kā tiešās pārvaldes iestādi veselības ministra pārraudzībā, piešķirot atbilstošu finansējumu un personālu, tādējādi nodrošināt tās autonomiju. Ministru kabineta 2017.gada 26.septembra rīkojuma Nr.539 “Par konceptuālo ziņojumu "Par situāciju antidopinga jomā Latvijā un nepieciešamajām izmaiņām" 3.punkts paredz, ka Veselības ministrija sadarbībā ar Izglītības un zinātnes ministriju izstrādā un veselības ministrs noteiktā kārtībā iesniedz Ministru kabinetā konceptuālajā ziņojumā ietvertā risinājuma ieviešanai nepieciešamos normatīvo aktu projektus, tostarp arī Sporta likuma grozījumu projektu, Biroja nolikumu un citus saistītos normatīvos aktus.Likumprojekts "Grozījumi Sporta likumā" (1115/Lp12)[[1]](#footnote-1) 2018. gada 19. aprīlī ir izskatīts Saeimā 2.lasījumā un likumprojekta plānotais spēkā stāšanās termiņš ir 2018. gada 1. jūlijs.Lai nodrošinātu Biroja kā nacionālās antidopinga organizācijas neatkarību minētais likumprojekts nosaka Biroja kā atsevišķa tiešās pārvaldes iestādes izveidošanu, kas ir veselības ministra pārraudzībā. Tāpat minētais likumprojekts nosaka Biroja uzdevumus un funkcijas. Savukārt šis noteikumu projekts saskaņā ar Sporta likumā noteikto definē Biroja mērķi (noteikumu projekta 2.punkts). Tāpat noteikumu projekts nosaka Biroja tiesības (noteikumu projekta 4.punkts), darbības organizāciju un struktūru, kā arī tiesiskuma nodrošināšanas un pārskatu sniegšanas pamatprincipus. Noteikumu projekts stājas spēkā 2018.gada 1.jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Valsts sporta medicīnas centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sportisti, sporta darbinieki, kā arī šīs grupas pārstāvošās biedrības. |
| 2. | Tiesiskā regulējuma ietekme uz tautsaimniecību un administratīvo slogu | Nav.  |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar*.* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Noteikumu projektā ietverto tiesību normu izpilde notiek saskaņā ar starptautiskajām saistībām, kas izriet no: 1. 2005. gada 19. oktobra Starptautiskās konvencijas pret dopingu sportā;
2. 2. Eiropas Padomes 1989. gada 16. novembra Antidopinga konvencijas Nr. 135.
 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Šī noteikumu projekta izstrādē sabiedrības līdzdalība netika nodrošināta. Taču noteikumu projekts izstrādāts saskaņā ar likumprojektu "Grozījumi Sporta likumā" (1115/Lp12)[[2]](#footnote-2), kas izstrādes gaitā tika diskutēts ar dažādām iesaistītajām sabiedriskajām organizācijām, tostarp Latvijas Ārstu biedrība, biedrība "Latvijas Olimpiskā komiteja", biedrība "Latvijas Sporta federāciju padome" un Latvijas Sporta pedagoģijas akadēmija. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Izglītības un zinātnes ministrija, Valsts sporta medicīnas centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Latvijas Antidopinga birojs tiks izveidots, reorganizējot Valsts sporta medicīnas centru un vienu no funkcijām, kas saistītas ar veselības aprūpes pakalpojumu sniegšanu, deleģējot privāto tiesību juridiskai personai, savukārt otru funkciju, kas saistīta ar antidopinga politikas īstenošanu – saglabājot Valsts sporta medicīnas centram (tikai attiecīgi mainot Valsts sporta medicīnas centra nosaukumu uz Latvijas Antidopinga biroja nosaukumu atbilstoši realizējamai funkcijai). |
| 3. | Cita informācija | Nav. |

Veselības ministre Anda Čakša

Vīza: Valsts sekretārs Aivars Lapiņš

Timša 67876081

Liga.Timsa@vm.gov.lv

1. <http://titania.saeima.lv/LIVS12/saeimalivs12.nsf/webSasaiste?OpenView&restricttocategory=1115/Lp12> [↑](#footnote-ref-1)
2. <http://titania.saeima.lv/LIVS12/saeimalivs12.nsf/webSasaiste?OpenView&restricttocategory=1115/Lp12> [↑](#footnote-ref-2)